kardosdrur/scandi-wiki huggingface dataset:
Om mødre, mus og hellige mænd

Om mødre, mus og hellige mænd er en dokumentarfilm instrueret af Sabiha Sumar efter manuskript af Sabiha Sumar.

Handling 
I Gujarat i Indien indgår barnløse forældre en pagt med Shah Dauley Shahs tempel for at få børn - og skal så give den førstefødte til templet. Disse børn kaldes "mus", for de ser forbavsende ens ud. De har små hoveder, store ører og er mentalt tilbagestående - for at sige det mildt. Gamle historier beretter, at munkene lægger en ramme om barnets hoved, så det ikke kan vokse, og de mentalt indskrænkede væsener lærer så at tigge. De tigger penge til templet, eller de sælges som tiggere for andre familier. Filmen forsøger at trænge bag om templets og myndighedernes regelrette forklaringer, men når ikke frem til nogen klarhed.

Referencer

Eksterne henvisninger 
 

Dokumentarfilm fra Danmark
Djævelens jernbane

Djævelens jernbane er en dansk dokumentarfilm fra 1997 instrueret af Simon Plum efter manuskript af Christian Kaarsberg.

Handling 
I hjertet af Brasiliens tropiske regnskov byggede man i begyndelsen af vort århundrede en 400 kilometer lang jernbane fra ét øde punkt til et andet. Drømmen om rigdom og blind tro på fremskridt drev projektet frem: Jernbanen skulle fragte gummi til den rige verdens voksende industri. Projektet løb ind i problemer fra starten, men blev gennemført trods ufattelige menneskelige omkostninger: 10.000 mennesker mistede livet under arbejdet. Drømmen blev til mareridt, og i dag har junglen bredt sit barmhjertige grønne tæppe ud over det fantastiske menneskeværk. Filmen løfter fortidens slør og tager os med på en smuk og tragisk rejse på de rustne spor i junglen.

Referencer

Eksterne henvisninger 
 

Danske film fra 1997
Brasilien
Dokumentarfilm fra Danmark
Når staten slår ihjel

Når staten slår ihjel er en dokumentarfilm instrueret af Jørgen Flindt Pedersen efter manuskript af Jørgen Flindt Pedersen.

Handling 
I Huntsville-fængslet i Texas, USA, venter 400 fanger på at blive henrettet. Fire dødsdømte - den ene af dem er nu løsladt som uskyldig, hans forseelse var at være sort - medvirker i denne film, som sætter fokus på en amerikansk stats håndtering af dødsstraffen. Mange af de dødsdømte har i flere omgange fået meddelt tidspunktet for eksekveringen, for så kort tid før denne at have fået udskydelse. Omkring de dødsdømte er der politikere, der slår kraftigt til lyd for dødsstraffen, en presse der betragter det hele som godt stof, en Dr. Death, som vurderer, om de dødsdømte vil kunne gentage forbrydelsen og derfor bør henrettes, og pårørende til ofrene for de dødsdømte. Filmen beskriver et system og dets aktører og lægger op til debat om denne straffeform. Se også »Gift med en dødsdømt«.

Referencer

Eksterne henvisninger 
 

Danske film fra 1994

Dokumentarfilm fra Danmark
Huset overfor

Huset overfor er en kortfilm instrueret af Ask Hasselbalch efter manuskript af Torbjørn Rafn.

Handling 
I 'Huset overfor' udfordrer to drenge hinanden til at gå på opdagelse i det uhyggelige hus på den anden side af vejen, hvor der venter dem begge en række nærgående overraskelser.

Referencer

Eksterne henvisninger 
 

Danske film fra 2009
Børnefilm fra Danmark
Vi hører til - buskmenneskers møde med den vestlige civilisation

Vi hører til - buskmenneskers møde med den vestlige civilisation er en dokumentarfilm instrueret af Arthur Krasilnikoff efter manuskript af Arthur Krasilnikoff.

Handling 
I Kalahari ørkenen i Botswana lever de lyse buskmennesker, Afrikas ældste folk. De bor nu i et af myndighederne indrettet reservat, regnes ikke for noget og er i moderniseringens navn ved at miste alt, hvad de har. Buskmændene fortæller om deres situation, som yderligere er forværret ved, at der er taget skridt til, at de skal flyttes. 50.000 buskmennesker er truet på livet.

Referencer

Eksterne henvisninger 
 

Danske film fra 1988

Dokumentarfilm fra Danmark
Von Triers 100 øjne

von Triers 100 øjne er en dansk portrætfilm fra 2000 skrevet og instrueret af Katia Forbert Petersen.

Handling 
I maj 2000 modtog Lars von Trier De Gyldne Palmer i Cannes for filmen Dancer in the Dark og den islandske sanger Bjørk fik prisen som bedste skuespillerinde. Filmens titel refererer til von Triers ide om at kombinere det håndholdte kamera, som han selv betjener, med 100 faste, ubemandede kameraer på filmens dansescener. Indspilningen af »Dancer in the Dark« blev et drama i sig selv, især mellem von Trier og Bjørk: "Bjørk og mit forhold er meget ægteskabslignende: Det starter med en masse følelser af forskellig art...kreativitet...man tror man kan læse hinandens tanker, - og så ender det med en magtkamp", siger Trier. »Von Triers 100 øjne« beskriver Triers kamp for at færdiggøre »Dancer in the Dark« og den smerte, der måske er forudsætningen for at skabe kunst.

Referencer

Eksterne henvisninger 
 

Danske film fra 2000

Portrætfilm fra Danmark
At danse med engle

At danse med engle er en dansk dokumentarfilm fra 1999 instrueret af Jo Francis og John Füegi efter manuskript af Jo Francis.

Handling 
I mere end 800 år har den tyske nonne Hildegard af Bingen været så godt som glemt. I dag hitter hendes gregorianske musik over hele verden, og hendes radikale tanker om universets helhed og livets ukrænkelighed vækker genklang hos nutidens mennesker. Denne dokumentarfilm viser Hildegard von Bingen (1098-1179) som en tidlig udforsker af naturhelbredelse, som prædikant og profet og som en frygtløs udfordrer af kvindens rolle i middelalderens Europa. Filmen er optaget på de steder, hvor Hildegard boede og prædikede. Hendes liv beskrives gennem interviews med ansete forskere og med udgangspunkt i den daglige tilværelse for nutidens benediktiner-nonner i St. Hildegaard klostret.

Referencer

Eksterne henvisninger 
 

Danske film fra 1999

Dokumentarfilm fra Danmark
Sherpa - Mennesker I Himalaya

Sherpa - Mennesker I Himalaya er en dokumentarfilm instrueret af Leif Skjoldbo efter manuskript af Leif Skjoldbo.

Handling 
I Nepal på grænsen til Tibet bor Sherpa-folket, på bjergsider nær Mount Everest i det barskeste klima. Den barske natur fjernt fra frodige dale, har ikke virket indbydende på Nepals herremænd, så befolkningen har undgået slaveri og livegenskab. De ekstremt hårde livsvilkår har et folkeslag tilpasset naturforholdene og Sherpaerne er blandt de stærkeste og mest udholdende i verden.

Referencer

Eksterne henvisninger 
 

Danske film fra 1978

Himalaya
Dokumentarfilm fra Danmark
Fra Thailand til Thy

Fra Thailand til Thy er en dokumentarfilm instrueret af Janus Metz efter manuskript af Metz og Sine Plambech.

Handling 
I Nordjylland bor der 575 thaikvinder. For femten år siden boede der næsten ingen. De fleste af kvinderne bor i Thy og er gift med fiskere og landmænd, og ofte kender de næsten ikke mændene, før de gifter sig. Med Sommai i spidsen skildrer filmen et netværk af entreprenante og stærke thailandske kvinder. De skal finde en mand til niecen Kae, som er i Danmark på et tre måneders turistvisum. Med kontaktannoncer og kvindelist søger de den rette mand til Kae. Filmen følger hende fra hun ankommer i Kastrup lufthavn til hendes møde med en dansk mand.

Referencer

Eksterne henvisninger 
 

Danske film fra 2008

Dokumentarfilm fra Danmark
De overlevede - Kampucheanske flygtninge i Thailand

De overlevede - Kampucheanske flygtninge i Thailand er en dansk dokumentarfilm fra 1980, der er instrueret af Steen B. Johansen efter manuskript af Steffen Gram.

Handling 
I november 1979 ankommer titusinder af kampucheanske/cambodianske flygtninge til nabolandet Thailand, hvor en omfattende, international hjælpeaktion må iværksættes for at skaffe mad, medicin og lægehjælp til den alvorligt ramte flygtningegruppe. I samarbejde med UNICEF og en række andre hjælpeorganisationer tager Den Internationale Røde Kors-komité del i hjælpeaktionen, idet Røde Kors får ansvaret for den medicinske bistand. I slutningen af 1979 har Røde Kors indsat omtrent 400 læger, sygeplejersker, teknikere og administratorer. Filmen skildrer flygtningesituationen og de danske delegaters arbejde, idet man følger ernæringsprogrammer, hospitalsarbejde og sanitært arbejde. Filmen giver en generel skildring af, hvordan udsendinge fra Røde Kors arbejder, og hvordan en meget stor hjælpeaktion gennemføres i praksis.

Referencer

Eksterne henvisninger 
 

Danske film fra 1980

Flygtninge
Dokumentarfilm fra Danmark
Malakota - jeg er Lakota

Malakota - jeg er Lakota er en dokumentarfilm instrueret af Hans-Henrik Jørgensen efter manuskript af Hans-Henrik Jørgensen.

Handling 
I næsten hundrede år, fra 1883 til 1978, havde de nordamerikanske indianere mistet retten til at undervise i deres sprog og dyrke deres kultur og ceremonier. Det gjaldt også lakota-indianerne i South Dakota, en af Nordamerikas mest forarmede stammer. I dag lægger lakota'ernes ældre vægt på at udbrede kendskabet til den traditionelle spiritualitet og tankegang. På lokale skoler undervises børn og unge i lakota-sproget, og forskellige initiativer i det lille samfund skal sikre, at kunsthåndværk og andre færdigheder går i arv til kommende generationer. I en periode var stammen på kanten til undergang. Nu ser det ud til, at indianere også i fremtiden vil kunne sige: "Malakota - jeg er lakota!"

Referencer

Eksterne henvisninger 
 

Danske film fra 2000

Dokumentarfilm fra Danmark
Affæren i Prag

Affæren i Prag er en portrætfilm instrueret af Christoffer Emil Bruun efter manuskript af Helena Brezinova.

Handling 
I oktober 1986 tog journalist Niels Barfoed til Prag for at overrække Politikens og Dagens Nyheters frihedspris til Charta 77 og Vaclav Havel, de førende systemkritikere i Tjekkoslovakiet. På flyet derned mødte han den tjekkiske kvinde Martina Schepelern, som skulle besøge sin far. Martina var nogle år inden flyttet til Danmark. 22 år efter tager Niels Barfoed og Martina Schepelern tilbage til Prag for at gå i fortidens fodspor og for at finde ud af, hvad der egentlig skete på turen til Prag. Der er fundet en overvågningsrapport om dem på det nationale arkiv, og rapporten åbner for et kig ind i fortiden, hvor alt er meget værre, end man troede dengang. Martina Schepelern har stadig følelser i klemme efter at være blevet frarøvet sine muligheder, hvilket er svært at skjule under rejsen gennem fortidens kafkaske korridorer. Som i 1986 mødes Niels Barfoed med Vaclav Havel. Et glædeligt gensyn med prismodtageren, der siden skulle blive det frie Tjekkoslovakiets første præsident. Men både Martina og Niels må revidere deres syn på deres rolle. 'Affæren i Prag' handler om et sygt politisk system, som har efterladt spor i erindringen, der i løbet af filmen får fortiden til at gå igen som et spøgelse gennem livet.

Referencer

Eksterne henvisninger 
 

Danske film fra 2009

Tjekkoslovakiet
Portrætfilm fra Danmark
Os der blev tilbage

Os der blev tilbage er en dokumentarfilm instrueret af Anna Lindenhoff Elming efter manuskript af Anna Lindenhoff Elming.

Handling 
I 'Os, der blev tilbage' har Anna Lindenhoff Elming taget fat i spørgsmålet om, hvordan vi på forskellige måder lever videre, efter dem vi elsker dør. Målet var at lave en film, som lod de efterladte vide, at de ikke er alene om, at være alene i verden.

Referencer

Eksterne henvisninger 
 

Danske film fra 2005

Dokumentarfilm fra Danmark
To må man være

To må man være er en dokumentarfilm instrueret af Ulla Boye efter manuskript af Ulla Boye.

Handling 
I otte korte dobbeltportrætter sættes par, som har levet sammen i mange år, i stævne til en snak om samliv, vaner, tryghed, konflikter og slidstærk kærlighed. Der er sømanden, som stadig begærer sin elskede efter 41 år. Der er landmandsparret fra Hobro, lærerparret fra Nørrebro og det kristne par fra Børkop. Og der er Judith og Ulrich fra Møn, som 31 år efter, at de til en westernfest forvandlede sig til Ginger Rogers og Fred Astaire, oplever samværet mere intenst end nogensinde. Den stensikre opskrift på et godt ægteskab findes ikke. Lykken ligner ikke reklamer. Men at den kan findes i hverdagen med et andet menneske, er ingen af de medvirkende i tvivl om.

Referencer

Eksterne henvisninger 
 

Danske film fra 2001

Dokumentarfilm fra Danmark
En bondefamilie i Vestafrika

En bondefamilie i Vestafrika er en dansk dokumentarfilm fra 1976 med instruktion og manuskript af Kristian Paludan og Sven Aage Petersen. Filmen er én af en serie på tre, der også omfatter En nomadefamilie i Vestafrika og En byfamilie i Vestafrika.

Handling 
I perioden 1968-1973 blev landene i Sahel-området ramt af vedvarende tørke. Hungersnøden bredte sig, nomadernes kvæg omkom, bøndernes kornforråd slap op på grund af for dårlig høst, og de måtte sælge deres kvæg. I byerne tørrede brøndene ud, og fødevarepriserne steg skyhøjt. Nu, hvor Sahel-landene atter er forsvundet fra avisernes overskrifter, og hvor det langsigtede hjælpearbejde er i gang, er både overudnyttelsen af ressourcerne og den økonomiske afhængighed stadig realiteter. Under disse omstændigheder lever en bondefamilie i det centrale Øvre Volta (nu Burkina Faso). Filmen skildrer bøndernes afhængighed af udefra bestemte efterspørgsler og priser i et område, hvor befolkningstætheden er kraftigt øget i de senere år, og hvor jorden dermed er blevet udpint på grund af overudnyttelse og kortere og kortere brakperioder.

Referencer

Eksterne henvisninger 
 

Danske film fra 1976

Burkina Faso
Dokumentarfilm fra Danmark
En byfamilie i Vestafrika

En byfamilie i Vestafrika er en dansk dokumentarfilm fra 1976 med instruktion og manuskript af Kristian Paludan og Sven Aage Petersen. Filmen er én af en serie på tre, der også omfatter En nomadefamilie i Vestafrika og En bondefamilie i Vestafrika.

Handling 
I perioden 1968-1973 blev landene i Sahel-området ramt af vedvarende tørke. Hungersnøden bredte sig, nomadernes kvæg omkom, bøndernes kornforråd slap op på grund af for dårlig høst, og de måtte sælge deres kvæg. I byerne tørrede brøndene ud, og fødevarepriserne steg skyhøjt. Nu, hvor Sahel-landene atter er forsvundet fra avisernes overskrifter, og hvor det langsigtede hjælpearbejde er i gang, er både overudnyttelsen af ressourcerne og den økonomiske afhængighed stadig realiteter. Under disse omstændigheder lever en byfamilie i Ouagadougou, hovedstaden i Burkina Faso (tidligere Øvre Volta). 150.000 mennesker bor her, en fordobling på 10 år på grund af flugten fra land til by. Filmens familie er tilflyttet og lever af handel og udbyttet fra en mark uden for byen, som på grund af den øgede befolkningskoncentration udviklingsmæssigt ikke kan følge med - ikke kan forsyne indvandrerne med arbejde, boliger og undervisning.

Referencer

Eksterne henvisninger 
 

Danske film fra 1976

Burkina Faso
Dokumentarfilm fra Danmark
En nomadefamilie i Vestafrika

En nomadefamilie i Vestafrika er en dansk dokumentarfilm fra 1976 med instruktion og manuskript af Kristian Paludan og Sven Aage Petersen. Filmen er én af en serie på tre, der også omfatter En bondefamilie i Vestafrika og En byfamilie i Vestafrika.

Handling 
I perioden 1968-73 blev landene i Sahel-området ramt af vedvarende tørke. Hungersnøden bredte sig, nomadernes kvæg omkom, bøndernes kornforråd slap op på grund af for dårlig høst, og de måtte sælge deres kvæg. I byerne tørrede brøndene ud, og fødevarepriserne steg skyhøjt. Nu, hvor Sahel-landene atter er forsvundet fra avisernes overskrifter, og hvor det langsigtede hjælpearbejde er i gang, er både overudnyttelsen af ressourcerne og den økonomiske afhængighed stadig realiteter. Under disse omstændigheder lever en tuareq-familie i det nordøstlige Øvre Volta (nu Burkina Faso) som nomader, der en del af året vandrer med deres kvæg efter græs og vand. Filmen skildrer familien og nomadesamfundet, som er tilpasset de naturgivne vilkår og under stadig pres for at gå i opløsning som livsform.

Referencer

Eksterne henvisninger 
 

Danske film fra 1976

Burkina Faso
Dokumentarfilm fra Danmark
Letland - frihedens pris

Letland - frihedens pris er en dokumentarfilm instrueret af Jørgen Pedersen, Lisbeth Lyngse efter manuskript af Jørgen Pedersen, Lisbeth Lyngse.

Handling 
I september 1991 anerkendte Sovjetunionen de baltiske landes uafhængighed. Estland, Letland og Litauen havde officielt genvundet deres selvstændighed efter halvtreds år som sovjetrepublikker. Og hvordan går det så? I Letland, hvis temperatur denne film tager fire år efter befrielsen, går det ikke så godt. I et land uden de store demokratiske traditioner har nationalister ønsket sig at vende tilbage til tiden før den russiske besættelse i 1940. Det betyder for eksempel, at den store russiske befolkning har fået fjernet alle rettigheder og i dag lever som statsløse. Det gør også ondt i økonomien, fordi tabet af arbejdspladser er enormt, og på landet lever man som i 30'erne. Men måske bliver det bedre om ti år, som en landmand meget forsigtigt håber!

Referencer

Eksterne henvisninger 
 

Danske film fra 1995

Frihedens pris
Dokumentarfilm fra Danmark
Kys min bror

Kys min bror er en kortfilm instrueret af Rasmus Kloster Bro efter manuskript af Rasmus Kloster Bro, Jakob Katz.

Handling 
I sin kørestol, forklædt som kampvogn, tager Lasse til nytårsfest hos pigen, han er vild med. Lasses storebror Simon er med som handicaphjælper. Da Lasse får chancen for at være alene med sin pige, starter en akavet kamp mellem de to brødre.

Medvirkende 
 Rasmus Broberg - Lasse
 Kenneth M. Christensen - Simon
 Sidse Mickelborg - Rikke

Referencer

Eksterne henvisninger 
 

Danske film fra 2010

Kortfilm fra Danmark
En fars søn

En fars søn er en dansk kortfilm fra 2002, der er instrueret af Tobias Falk efter manuskript af Maria Olsson.

Handling 
I sin Volvo drager P-O væk fra det ensomme liv i Sverige for at møde sin søn, Jakob, i Danmark. Det er tretten år siden, de så hinanden sidst. Tretten år - det er lang tid. Den eneste information, P-O har fået om sønnen, er via postkort fra alle verdens hjørner - korte rapporter om Jakobs liv; han rejser; han har mødt en svensk pige; de er blevet gift, intet mere, indtil en indbydelse til Jakobs 30-års fødselsdag i København dumper ind af brevsprækken. Hvorfor vil Jakob møde sin far netop nu? Hvordan kan det være, at den svenske pige ikke taler svensk? Og hvorfor er de ikke i stand til at nå hinanden til trods for de bedste intentioner? Med så meget håb om forståelse og kærlighed, der er knyttet til dette møde, kan det kun gå galt.

Referencer

Eksterne henvisninger 
 

Danske film fra 2002

Kortfilm fra Danmark
Sofies have

Sofies have er en børnefilm instrueret af Linda Wendel efter manuskript af Linda Wendel.

Handling 
I Sofies have er der altid nok at lave' Her er fred og ro, man kan næsten høre græsset gro ' synges der, mens Sofie passer sin have og sin lillesøster Christense ude på landet. Og der er virkelig fred og ro, når Sofie omhyggeligt sår ærter og pusler i det grønne. Sommeren er ekstra dejlig, for da kommer Ellen på landet. Sofie og Ellen er lige gamle og har altid nok at tage sig til: De fanger sommerfugle, gynger, leger og sprøjter med vand i badebassinet og står op om natten for at se på uglen i træet. En dag er sommeren forbi, og Ellen skal hjem, men Sofie og Christense har heldigvis stadig travlt i haven.

Referencer

Eksterne henvisninger 
 

Danske film fra 1995
Film instrueret af Linda Wendel
Børnefilm fra Danmark
Umialik

Umialik er en dokumentarfilm instrueret af Jens Rosing efter manuskript af Jens Rosing.

Handling 
I sommeren 1966 foretog Diskobugtens sidste konebådsejer, Otto Petersen fra udstedet Niaqornarssuk syd for Egedesminde, Vestgrønlands sidste konebådssejlads. Filmen følger denne sidste konebåds-renjagt til Søndre Strømfjord.

Referencer

Eksterne henvisninger 
 

Dokumentarfilm fra Danmark
Danske film fra 1971
Bulb

Bulb er en kortfilm instrueret af Nanna Katrine Hansen efter manuskript af Nanna Katrine Hansen.

Handling 
I store fabrikshaller står endeløse rækker af zombielignende arbejdere. Mekanisk tilser de plante efter plante for firmaet Bulb Inc. Samtidig klatrer en mystisk skikkelse rundt på byens tage og planlægger at bryde ind hos Bulb Inc.

Referencer

Eksterne henvisninger 
 

Danske film fra 2010

Kortfilm fra Danmark
Vand fra Eufrat

Vand fra Eufrat er en virksomhedsfilm instrueret af Theodor Christensen efter eget manuskript.

Handling 
I Syrien har man gennem tusinder af år kæmpet for at skaffe vand. Hvor der er vand, er der liv, men ørkenen er en sejg og mægtig modstander. Romerne anlagde sindrige vandingsanlæg og fravristede ørkenen mange kvadratkilometer frugtbar jord, men efter deres tid forfaldt brønde og kanaler. Alt gik i stå, kun primitive vandhjul sørgede for utilstrækkelige forsyninger af det livgivende vand. Rige byer og vældige templer tørrede hen, smuldrede væk, kun sten og sand er tilbage. I de senere år har den syriske regering projekteret og udført flere store vandforsyningsanlæg. Et af de interessante er et anlæg, der pumper vand fra Eufrat 100 kilometer gennem ørkenen til Aleppo. Det er B & W motorer, der leverer kraften til at bringe Eufrats vand til den tørstende by i ørkenen.

Referencer

Eksterne henvisninger 
 

Danske film fra 1956

Virksomhedsfilm fra Danmark
To venner (film fra 2010)

To venner er en børnefilm instrueret af Paw Charlie Ravn efter manuskript af Anna Bro, Paw Charlie Ravn.

Handling 
I 'To Venner' leger to børn sammen i en dystopisk fremtidsverden, hvor kvinder eller piger ikke findes. De gemmer sig for de uhyggelige, nøgne mænd, som huserer i gaderne, men så sker der noget, som får afgørende betydning for forholdet mellem dem.

Referencer

Eksterne henvisninger 
 

Danske film fra 2010
Børnefilm fra Danmark
Robertprisen for årets korte fiktions- eller animationsfilm
Fortællingen om Rosa - en film med og om plejebørn

Fortællingen om Rosa - en film med og om plejebørn er en dansk dokumentarfilm fra 2011, der er instrueret af René Bo Hansen efter manuskript af ham selv og Knud Erik Petersen.

Handling 
I det moderne samfund oplever et stort antal børn og unge, at familien ikke fungerer og derfor bliver en belastning i stedet for en sikker havn. Mange børn der vokser op i misbrugsfamilier, kæmper en daglig kamp for at holde sammen på familien - de gør alt hvad de kan for at dagligdagen skal fungere, og de er utroligt loyale overfor de biologiske forældre. De bliver til små voksne, selvom de reelt er sårbare børn, der ikke er klar til helt alene at opsætte rammerne for deres eget liv. Det ansvar, som børnene sidder med i en alt for tidlig voksenrolle, har store konsekvenser for den psykiske udvikling og deres opbygning af nære sociale relationer. Andre børn er ofre for overgreb. Også disse børn er meget loyale. De kæmper en daglig kamp for at beskytte familien ved at bevare de hemmeligheder, der skader dem selv. Ensomhed og isolation kommer ofte til at kendetegne disse børns opvækst.

Referencer

Eksterne henvisninger 
 

Danske film fra 2011

Dokumentarfilm fra Danmark
Den et tusinde og første nat

Den et tusinde og første nat er en animationsfilm instrueret af Ayhan Ünlü efter manuskript af Ayhan Ünlü.

Handling 
I ørkenen for cirka 600 år siden tror Abdullah, at han er verdens lykkeligste skomager - for han kan noget med kvinder og sko. Historien udvikler sig dog overraskende for både os og Abdullah. Humoristisk tegnefilm for voksne bygget på gammel mellemøstlig eventyrtradition. Der bruges en blanding af traditionel animation og arabisk kalligrafi til at røre ved et tabuemne som ikke skal afsløres her.

Referencer

Eksterne henvisninger 
 

Danske film fra 1993

Animationsfilm fra Danmark
Peaceforce

Peaceforce er en kortfilm instrueret af Peter Gornstein efter manuskript af David Sandreuter.

Handling 
I år 2032 er Danmark reduceret til et dystopisk landskab af murbrokker. Engelsk er nu hovedsproget og de hedengangne regioner er erstattet af militærzoner, hvor vold og uroligheder er en fast del af hverdagen for de patruljerende militærenheder. Den forhutlede repræsentant for folkerådet fra det Ydre Distrikt beder om hjælp på det overrendte militære hovedkvarter, idet hans folk terroriseres af en rabiat elefant. Den unge, retskafne soldat AHT 43162 insisterer på, at Peaceforce gør noget ved sagen, og melder sig frivilligt til sin første feltmission for at klare opgaven. Men er repræsentanten til at stole på?

Referencer

Eksterne henvisninger 
 

Danske film fra 2011

Kortfilm fra Danmark